CELEX: 32004R1580
Language: sk
Date: 2004-09-08 00:00:00
Title: Nariadenie Komisie (ES) č. 1580/2004 z 8. septembra 2004, ktorým sa mení a dopĺňa nariadenie Rady (ES) č. 872/2004 o ďalších reštriktívnych opatreniach v súvislosti s Libériou

10.9.2004   
            
            
               SK
            
            
               Úradný vestník Európskej únie
            
            
               L 289/4
            
         
      NARIADENIE KOMISIE (ES) č. 1580/2004
   z 8. septembra 2004,
   ktorým sa mení a dopĺňa nariadenie Rady (ES) č. 872/2004 o ďalších reštriktívnych opatreniach v súvislosti s Libériou
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 872/2004 z 29. apríla 2004 o ďalších reštriktívnych opatreniach v súvislosti s Libériou (1), a najmä na jeho článok 11 písm. a),
   keďže:
   
               (1)
            
            
               Príloha I k nariadeniu (ES) č. 872/2004 uvádza zoznam fyzických a právnických osôb, orgánov a subjektov, na ktoré sa podľa tohto nariadenia vzťahuje zmrazenie fondov a hospodárskych zdrojov.
            
         
               (2)
            
            
               Sankčný výbor Bezpečnostnej rady OSN rozhodol v dňoch 25. a 26. augusta 2004 o zmenení a doplnení zoznamu osôb, skupín a subjektov, na ktoré by sa malo vzťahovať zmrazenie fondov a hospodárskych zdrojov. Príloha I by preto mala byť primerane zmenená a doplnená.
            
         
               (3)
            
            
               Kvôli zabezpečeniu účinnosti opatrení stanovených v tomto nariadení, musí toto nariadenie nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 872/2004 sa týmto mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť v deň jeho uverejnenia v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 8. septembra 2004
      
         
            Za Komisiu
         
         Christopher PATTEN
         
         
            člen Komisie
         
      
   
   
      (1)  Ú. v. EÚ L 162, 30.4.2004, s. 32. Nariadenie naposledy zmenené a doplnené nariadením Komisie (ES) č. 1478/2004 (Ú. v. EÚ L 271, 19.8.2004, s. 36).
   
      PRÍLOHA
      Príloha I k nariadeniu (ES) č. 872/2004 sa mení a dopĺňa takto:
      
                  1.
               
               
                  Doplnia sa nasledovné fyzické osoby:
                  
                              a)
                           
                           
                              Martin George. Iné údaje: veľvyslanec Libérie v Nigérijskej federatívnej republike.
                           
                        
                              b)
                           
                           
                              Grace Beatrice Minor. Dátum narodenia: 31. máj 1942.
                           
                        
                              c)
                           
                           
                              Edwin Snowe. Iné údaje: výkonný riaditeľ spoločnosti Liberian Petroleum and Refining Corporation (LPRC).
                           
                        
            
                  2.
               
               
                  Údaje „Jewell Howard Taylor. Dátum narodenia: 17. január 1963. Iné údaje: manželka bývalého prezidenta Charlesa Taylora“ sa nahrádzajú takto:
                  Jewell Howard Taylor. Dátum narodenia: 17. január 1963. Číslo cestovného pasu: D/003835-04 (4/6/04-3/6/06). Iné údaje: manželka bývalého prezidenta Charlesa Taylora.